
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αντικατάσταση μελών επιτροπής εξέτασης αιτημάτων 
χορήγησης αναβολής κατάταξης σε στρατευσί¬ 
μους που είναι κάτοχοι διδακτορικού διπλώματος 
και διαπρέπουν σε επιστημονικές εργασίες ή έρευ¬ 
νες στο εξωτερικό. 1 

Καθορισμός αμοιβής α) των μελών και των γραμματέ¬ 
ων της Επιτροπής Αξιόλογη ση ς των προτάσεων για 
έργα Υγιεινής και Ασφάλειας Εργασίας (Π.Δ. 93/97 
αρθ. 3) β) των μελών και των γραμματέων της Ειδι¬ 
κής Επιτροπής για την τεχνική επεξεργασία των ως 
άνω προτάσεων (Π.Δ. 93/97) αρθρ. 4) γ) των οργά¬ 
νων ελέγχου και πιστοποίησης των προτάσεων που 


θα επιλέγουν. 2 

Έγκριση συμπληρωματικών ημερών κίνησης εκτός έ¬ 
δρας των υπαλλήλωντου Ε.Ο.Κ. έτους 1998. 3 

Προθεσμία υποβολής δηλώσεων Φόρου Μεγάλης Ακί¬ 
νητης Περιουσίας ημεδαπών ανωνύμων εταιριών έ¬ 
τους 1998. 4 

Ρύθμιση χρεών πλημμυροπαθών οφειλετών Δ. ΟΥ. Αγ. 

Αναργύρων. 5 

Μεταβίβαση της εξουσίας να υπογράφει «Με εντολή 
Υφυπουργού» ο Γ ενικός Γ ραμματέας Δημοσιονομι¬ 
κής Πολιτικής του Υπουργείου Οικονομικών. 6 

Τροποποιήσεις του καταστατικού του Ταμείου Αρω¬ 
γής Οπλιτών Χωροφυλακής. 7 

Μέτρα περιορισμού κυκλοφορίας φορτηγών αυτοκι¬ 
νήτων σε τμήματα των Εθνικών Οδών. 8 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ.Φ.420/51/6164 ( 1 ) 

Αντικατάσταση μελών επιτροπής εξέτασης αιτημάτων χο¬ 
ρήγησης αναβολής κατάταξης σε στρατευσίμους που 
είναι κάτοχοι διδακτορικού διπλώματος και διαπρέπουν 
σε επιστημονικές εργασίες ή έρευνες στο εξωτερικό. 

ΟΙ ΥΠΟΥΡΓΟΙ ΕΘΝΙΚΗΣ ΑΜΥΝΑΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Εχοντας υπόψη: 

α Τις διατάξεις των παραγράφων 1 (εδαφ. ε) και 7 του 


άρθρου 7 του ν. 1763/88 "Στρατολογία των Ελλήνων" 
(ΦΕΚ 57 Α'), όπως ανπκαταστάθηκε με το άρθρο 6 του ν. 
2510/97 “ Ρύθμιση στρατιωτικών υποχρεώσεων ορισμέ¬ 
νων κατηγοριών στρατευσίμων, ανυπότακτων και οπλι¬ 
τών, τροποποίηση διατάξεων της στρατολογικής νομοθε¬ 
σίας. καθιέρωση εναλλακτικής υπηρεσίας και άλλες δια- 
τάξεις"(ΦΕΚ 136 Α'). 

β. Τις διατάξεις του άρθρου 29 Α του ν. 1558/85, που 
προστέθηκε με το άρθρο 27 ν. 2081/92, όπως αντικατα- 
στάθηκε με το άρθρο 1 (παρ. 2) ν. 2469/97. 

γ. Τις διατάξεις της παραγράφου 2 του άρθρου 2 της Φ. 
420/140/57129,1.628/5 Νοε 97 Κοινής Απόφασης των Υ¬ 
πουργών Εθνικής Άμυνας και Εθνικής Παιδείας και Θρη¬ 
σκευμάτων " Συγκράτηση επιτροπής για εξέταση αιτημά¬ 
των χορηγησης αναβολής κατάταξης σε στρατευσίμους 
που είναι κάτοχοι διδακτορικού διπλώματος και διαπρέ¬ 
πουν σε επιστημονικές εργασίες ή έρευνες στο εξωτερι¬ 
κό" (ΦΕΚ 1003 Β'). 

δ Τις επελθούσες μεταβολές στην υπηρεσιακή κατά¬ 
σταση των αξιωματικών - μελώντης επιτροπής. 

ε, Το γεγονός ότι από τις διατάξεις της Απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Αντικαθιστούμε τα παρακάτω μέλη της επιτροπής που 
συγκροτήθηκε με τη Φ. 420/140/57129/Σ.628/5 Νοε 97 
Κοινή Απόφαση των Υπουργών Εθνικής Αμυνας και Εθνι¬ 
κής Παιδείας και Θρησκευμάτων 
“ Συγκρότηση επιτροπής για εξεταση αιτημάτων χορήγη¬ 
σης αναβολής κατάταξης σε στρατευσίμους που είναι κά¬ 
τοχοι διδακτορικού διπλώματος και διαπρέπουν σε επιστη¬ 
μονικές εργασίες ή έρευνες στο εξωτερικό", (ΦΕΚ 1003 Β'): 

α. Τον τακτικό Πρόεδρο Υποστράτηγο Κατσίκα Παντε¬ 
λή, λόγω αποστρατείας ταυ με τον Υποστράτηγο Βέικο 
Κωνσταντίνο, Διευθυντή της Διευθύνσεως Στρατολογι¬ 
κού ΓΕΕΘΑ. 

β. Τον αναπληρωματικό Πρόεδρό Ταξίαρχο Βέικο Κων¬ 
σταντίνο. λόγω προαγωγής και ορισμού του ως τακτικού 
Προέδρου, με τον Ταξίαρχο Ανδρουλάκη Εμμανουήλ, Δι¬ 
ευθυντή της Διευθύνσεως Στρατολογικού ΠΞΣ. 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 7 Μαΐου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΘΝί. ΠΑΙΔΕΙΑΣ & ΘΡΗΣΚ/ΓΟΝ 

ΑΠ.-ΑΘ. ΤΣΟΧΑΤΖΟΠΟΥΛΟΣ ΓΕΡ. ΑΡΣΕΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ- 2010468/1043/0022 (2) 

Καθορισμός αμοιβής α) των μελών και των γραμματέων 
της Επιτροπής Αξιολόγησης των προτάσεων για έργα 
Υγιεινής και Ασφάλειας Εργασίας (Π .Δ. 93/97 αρθ. 3) 
β) των μελών και των γραμματέων της Ειδικής Επιτρο¬ 
πής για την τεχνική επεξεργασία των ως άνω προτά¬ 
σεων ( Π.Δ. 93/97) αρθρ. 4) γ) των οργάνων ελέγχου 
και πιστοποίησης των προτάσεων που θα επιλεγούν. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/1985 (ΦΕΚ 137/Α/85),« Κυ¬ 
βέρνηση και Κυβερνητικά Όργανα » (ΦΕΚ 137/Α/85), και 
του άρθρου 17 παράγ. 2 του Ν. 2308/95. 

2. Τις διατάξεις της παραγράφου 3 του άρθρου 22 του 
Ν. 2362/1994 περί Δημοσίου Λογιστικού Ελέγχου των δα¬ 
πανών του κράτους, καθώς και του άρθρου 40 του Ν. 
849/78 όπως συμπληρώθηκε με το άρθρο 8 του Ν. 
2129/93. 

3. Τις διατάξεις του Π.Δ. 229/1986 (ΦΕΚ 96/Α/1986) <-Σύ¬ 
σταση και Οργάνωση της Γ ενικής Γ ραμματείας Βιομηχα¬ 
νίας », όπως τροποποιήθηκε με το Π.Δ. 396/1989 (ΦΕΚ 
172/Α/1989) «Οργανισμός της ΓΓΒ», και το Π.Δ. 189/95 και 
του Π.Δ. 27/1996 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚ 19/Α/96). 

4. Τις διατάξεις του Π.Δ. 93/97 (ΦΕΚ 92/Α/97) «Οροι και 
διαδικασίες για την ένταξη και χρηματοδότηση έργων του 
ιδιωτικού τομέα σε προγράμματα του Υπουργείου Ανά¬ 
πτυξης κ.λ,π.». 

5. Την με αριθμ. 114/4.10.96 (ΦΕΚ 924/Β/96) Κοινή Από¬ 
φαση του Πρωθυπουργού και της Υπουργού Ανάπτυξης 
«Ανάθεση αρμοδιοτήτων στους Υφυπουργούς Ανάπτυ¬ 
ξης Α. Διαμαντοπούλου και Μ. Χρυσοχοίδη». 

6. Την αρ. Φ. ΥΑΕ/292/ 16/7.1.98 απόφαση της Υφυ¬ 
πουργού Ανάπτυξης «Συγκρότηση Επιτροπής Αξιολόγη¬ 
σης και Ειδικής Επιτροπής για την τεχνική επεξεργασία 
των προτάσεων που υπεβλήθηκαν για ένταξη στη δράση 
3.3.5 του Ε.Π.Β. και Ειδικής Επιτροπής Αξιολόγησης για 
την υποστήριξη της Επιτροπής αξιολόγησης». 

7. Το Ν. 2470/1997 «Αναμόρφωση Μισθολογίου Προ¬ 
σωπικού της Δημοσίας Διοίκησης (Δημοσίου - Ν.Π.Δ.Δ. - 
Ο.Τ.Α.). 

8. Το γεγονός ότι με την παρούσα απόφαση προκαλείται 
δαπάνη σε βάρος του τακτικού προϋπολογισμού της Γενι¬ 
κής Γ ραμματείας Βιομηχανίας του Υπουργείου Ανάπτυξης 
(Φορέας 35/110), ύψους 6.000.000 δρχ. εγγεγραμμένης 
στον Τακτικό Προϋπολογισμό που μεταφέρονται στον Τα¬ 
κτικό Προϋπολογισμό της ΓΓΒ του υπ. Ανάπτυξης από τον 
ειδικό λογαριασμό 234218/6 στον λογαριασμό του Δημο¬ 
σίου 200/1 της Γενικής Γραμματείας Βιομηχανίας (ΚΑΕ, 
0515), γιατο έτος 1998 και (3.600.000) δρχ. για το 1999. 

9. Το γεγονός ότι η αξιολόγηση, επιλογή και παρακο¬ 
λούθηση της υλοποίησης των προτάσεων που αναφέρο- 
νται στο θέμα πρέπει να γίνει εντός συγκεκριμένων προ¬ 
θεσμιών και αποτελεί έργο πέραν των αρμοδιοτήτων των 
υπαλλήλων που θα εμπλακούν και που θα εργαστούν ε¬ 
κτός ωραρίου εργασίας καθώς επίσης και το γεγονός ότι 
στις επιτροπές θα μετέχουν και ιδιώτες ως μέλη. 

10. Την αριθ. 1107147/1239/0006Α/4.10.1996 απόφαση 
για την ανάθεση αρμοδιοτήτων στους Υφυπουργούς Οι¬ 
κονομικών, αποφασίζουμε: 


1. Καθορίζουμετηναποζημίωση από 7/1/98 έως 31/5/98 
των μελών και γραμματέων της Επιτροπής Αξιολόγησης 
του άρθρου 3, παράγραφος 1 του Π.Δ. 93/97 για 40 συνε¬ 
δριάσεις, ως ακολούθως: 

Για τον Πρόεδρο και τα Μέλη της Επιτροπής Αξιολόγη¬ 
σης, οκτώμιση χιλιάδες δρχ. (8 .500) ανά συνεδρίαση. 

Γ ια τις Γ ραμματείς της Επιτροπής αξιολόγησης, πέντε 
χιλιάδες δρχ. (5.000) ανά συνεδρίαση. 

2. Καθορίζουμετην αποζημίωση από 7/1/98 έως 31/5/98 
των μελών και γραμματέων της Ειδικής Επιτροπής του 
άρθρου 4, του Π,Δ. 93/97 για 40 συνεδριάσεις, ως ακο¬ 
λούθως : 

- Γ ια τον Πρόεδρο και τα Μέλη της Ειδικής Επιτροπής, 
οκτώμιση χιλιάδες δρχ. (8.500) ανά συνεδρίαση. 

- Γ ιατις Γ ραμματείς της Ειδικής Επιτροπής, πέντε χιλιά¬ 
δες δρχ. (5.000) ανά συνεδρίαση. 

3. Σε κάθε μέλος των οργάνων Ελέγχου και πιστοποίη¬ 
σης των προτάσεων που θα επιλεγούν παρέχεται αμοιβή 
7.500 δρχ. κατά συνεδρίαση. 

- Σε κάθε έλεγχο αντιστοιχούν δύο (2) συνεδριάσεις. 

Ο συνολικός αριθμός των συνεδριάσεων ανέρχεται σε 
160 για το 1998 και 240 για το 1999. Σε καμμία περίπτω¬ 
ση οι αμειβόμενες συνεδριάσεις δεν μπορεί να υπερβούν 
τις 50 κατά άτομο για κάθε έτος ανά όργανο Ελέγχου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαίου 1998 
οι υφυπουργοί 

ΟΙΚΟΝΟΜΙΚΟΝ ΑΝΑΠΤΥΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΑΝΝΑ ΔΙΑΜΑΝΤΟΠΟΥΛΟΥ 
-«- 

Αρθ. 2028039/2808/0022 (3) 

Έγκριση συμπληρωματικών ημερών κίνησης εκτός έ¬ 
δρας των υπαλλήλων του Ε.Ο.Κ. έτους 1998. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Οργανα» 

2. Τις διατάξεις του άρθρου 2 παρ. 2 του Ν. 2346/1995 
«Δαπάνες κίνησης των μετακινούμενων προσώπων με ε¬ 
ντολή του Δημοσίου εντός και εκτός Επικράτειας για ε¬ 
κτέλεση υπηρεσίας και άλλες διατάξεις». 

3. Τηναρθμ, πρωτ. 20000/3/0022/3-3.98 κοινή απόφαση 
των Υπουργών Οικονομικών και Γεωργίας που δημοσιεύ- 
θηκε στο ΦΕΚ 276/τ.Β./18-3-1998 σχετικά με την έγκριση 
ημερών κίνησης εκτός έδρας των υπαλλήλων του Ε.Ο.Κ. 
έτους 1998. 

4. Το αριθμ. Φ. 213.11/102/Α. 1543/7-4-98 έγγραφο του 
Εθνικού Οργανισμού Καπνού για την έγγριση των υπο¬ 
λοίπων ημερών κίνησης εκτός έδρας για τους υπαλλή¬ 
λους έτους 1998, που περιεκόπησαναπότον Υφυπουργό 
Οικονομικών. 

5. Την αριθ. 1107147/1239/0006Α/4.10.1996 απόφαση 
για την ανάθεση αρμοδιοτήτων στους Υφυπουργούς Οι¬ 
κονομικών, αποφασίζουμε: 

1. Εγκρίνουμε τις συμπληρωματικές ημέρες κίνησης ε¬ 
κτός έδρας με δικαίωμα αποζημίωσης, των υπαλλήλων του 
Ε.Ο.Κ. για εκτέλεση υπηρεσίας κατάτο έτος 1998 ως εξής: 

Α. ΚΕΝΤΡΙΚΗ ΥΠΗΡΕΣΙΑ 

α) Για το 20% των τακτικών υπαλλήλων της ΚΥ μέχρι 20 

ήμερες, για όσους δε κινηθούν για πραγματοποίηση αιφ¬ 
νίδιων ελέγχων που προβλέπονται στους κοινοτικούς κα¬ 
νονισμούς επί πλέον 15 ημέρες. 

β) Για όλους τους Δ/ντές και τους Προϊσταμένους Τμη¬ 
μάτων της Κ.Υ. μέχρι 30 ημέρες, 
γ) Γ ια όλους τους Μηχανικούς μέχρι 30 ημέρες, 
δ) Για 5 Γεωπόνους μέχρι 30 ημέρες. 

Β. ΚΑΠΝΟΛΟΓΙΚΟ ΙΝΣΤΙΤΟΥΤΟ - ΠΕΡ/ΚΕΣ ΥΠΗΡΕΣΙΕΣ 
ΤΟΥ ΕΟΚ 

α) Για τον Δ/ντή του ΚΙ καθώς και κάθε Περ/κό Δ/ντή του 
ΕΟΚ μέχρι 60 ημέρες. 

β) Για όλους τους Γεωπόνους του ΚΙ μέχρι 60 ημέρες και 
των Περ/κών Δ/νσεωντου ΕΟΚ μέχρι 60 ημέρες 
γ) Γ ια τους Γεωπόνους των Περ/κών και Νομ/κών Τ ρημά¬ 
των καθώς και τους Γεωπόνους των Τοπικών Γ ραφείων και 
των Καπνικών Σταθμών Έρευνας του ΕΟΚ μέχρι 60 ημέρες, 
δ) Γ ια τους Χημικούς του ΚΙ μέχρι 30 ημέρες, 
ε) Για του ς Καπν/τές και τους ανή κοντας στον Κλάδο ΥΕ 
Εργατών του ΚΙ μέχρι 50 ημέρες, 
στ) Για ένα Μηχανικό μέχρι 50 ημέρες, 
ζ) Για τους Καπν/τές και Τεχνίτες των Περ/κών Υπηρε¬ 
σιών του ΕΟΚ μέχρι 60 ημέρες και για τους Τεχνικούς και 
Παρασκευαστές του ΚΙ μέχρι 10 ημέρες. 

η) Γ ια τους ανήκοντας στον κλάδο ΤΕ Τεχνολογίας Γε¬ 
ωπονίας μέχρι 60 ημέρες. 

θ) Για τους Δ/κούς υπαλλήλους Προϊσταμένους τμημά¬ 
των Περ/κών Υπηρεσιών του ΕΟΚ μέχρι 30 ημέρες. 

ι) Γ ια όλους τους άλλους υπαλλήλους του ΚΙ και των 
Περ/κών Υπηρεσιών σε ποσοστό 20% που δεν αναγρά¬ 
φονται σε μια από τις παραπάνω ομάδες μέχρι 10 ημέρες, 
εξαιρουμένων των εποχιακών Γεωπόνων Τεχνολόγων Γε- 
ωπονίας των Διοικητικών, Καπνοτεχνιτών και οδηγών μέ¬ 
χρι 50 ημέρες. 

2. Από τον αριθμό των ημερών εκτός έδρας ένα ποσο¬ 
στό αυτών και συγκεκριμένα μέχρι 10 ημέρες το χρόνο θα 
μπορεί να πραγματοποιείται όταν παραστεί ανάγκη και 
κατά τις εξαιρέσιμες ημέρες και Κυριακές π.χ. μετάβαση 
στα Αναγνωρισμένα Κέντρα Αγορών (ΑΚΑ) και έκτακτες 
λοιπές υπηρεσιακές ανάγκες. 

3. Υπάρχει εγγεγραμμένη πίστωση στον προϋπ/σμό του 
Εθνικού Οργανισμού Καπνού έτους 1998 (Κωδικός 0721 
δρχ. 170.000.000 και ΚΑ 0711 80.000.000) για την Κεντρι¬ 
κή Υπηρεσία καθώς και τις περιφερειακές Διευθύνσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαΐου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΓΕΩΡΓΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΕΦ. ΤΖΟΥΜΑΚΑΣ 

-♦- 

Αριθ. 1058941/1Ρ484/Β0012 (4) 

Προθεσμία υποβολής δηλώσεων Φόρου Μεγάλης Ακίνητης 
Περιουσίας ημεδαπών ανωνύμων εταιριών έτους 1998. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 2 του άρθρου 27 του 
ν. 2459/1997 (ΦΕΚ 17 Α’), σύμφωνα με τις οποίες, η δή¬ 
λωση υποβάλλεται σε δύο αντίτυπα στον αρμόδιο για τη 
φορολογία εισοδήματος προϊστάμενο δημόσιας οικονο¬ 


μικής υπηρεσίας και μέσα στις προθεσμίες που προβλέ- 
πονται από τις διατάξεις της φορολογίας εισοδήματος. 

2. Την αριθ. 1053265/10432/ΠΟΛ. 1111/11.5.1994 από¬ 
φαση του Υπουργού Οικονομικών, που εκδόθηκε κατά ε¬ 
ξουσιοδότηση των διατάξεων της περίπτωσης α'της πα¬ 
ραγράφου 2 του άρθρου 107 του Ν. 2238/1994 και με την 
οποία έχει οριστεί, από 15 έως και 18 Μαΐου κάθε χρόνου, 
η προθεσμία υποβολής των δηλώσεων φορολογίας εισο¬ 
δήματος για τις ημεδαπές ανώνυμες εταιρίες που έχουν 
την έδρα τους στις πόλεις των Αθηνών, Πειραιώς και Θεσ¬ 
σαλονίκης, ανάλογα με το πρώτο γράμμα της ελληνικής 
αλφαβήτου της επωνυμίας ή του τίλου τους. 

3. Τις διατάξεις της παραγράφου 5 του άρθρου 22 του 
Ν.2020/1992 (ΦΕΚ34Α’) με την οποία ο Υπουργόςτων Οι¬ 
κονομικών εξουσιοδοτείται να παρατείνει με αποφάσεις 
του προθεσμίες υποβολής φορολογικών δηλώσεων. 

4. Την παράγραφο 1 της αριθ. 102052/125/ 
ΠΟΛ. 1067/24.2.1998 απόφασης του Υπουργού Οικονομι¬ 
κών, σύμφωνα με την οποία, η προθεσμία υποβολής των 
δηλώσεων Φόρου Μεγάλης Ακίνητης Περιουσίας από ό¬ 
λα τα νομικά πρόσωπα της παραγράφου 1 του άρθρου 
101 του Ν. 2238/1994 λήγει την 15 Μαΐου 1998. 

5 . Τον φόρτο εργασίας που δημιουργείται στις ΔΟΥ ΦΑ- 
ΒΕ Αθηνών, ΦΑΕΕ Αθηνών, ΦΑΕ Πειραιώς και ΦΑΕ Θεσ¬ 
σαλονίκης, από την εφαρμογή των διατάξεων της προη¬ 
γούμενης απόφασης. 

6. Την αριθ. 1107147/1239/0006Α4.10.1996 κοινή από¬ 
φαση του Πρωθυπουργού και του Υπουργού των Οικονο¬ 
μικών (ΦΕΚ 922Β 1 ) με την οποία χορηγούνται αρμοδιότη¬ 
τες στους Υφυπουργούς Οικονομικών. 

7. Ότι από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Τροποποιούμε την παράγραφο 1 της αρ. 
1027052/125/ΒΟ013/ΠΟΛ. 1067/24.2.1998 απόφασης του 
Υπουργού Οικονομικών ως εξής: 

«1. Των νομικών προσώπων της παραγράφου 1 του άρ¬ 
θρου 101 του Ν. 2238/1994 μέχρι 15 Μαΐου 1998, εξαι¬ 
ρούμενων των ημεδαπών ανωνύμων εταιρειών, που για 
την παραλαβή της δήλωσης της φορολογίας εισοδήμα¬ 
τος, αρμόδιοι είναι οι προϊστάμενοι των Δημοσίων Οικο¬ 
νομικών Υπηρεσιών ΦΑΒΕ Αθηνών, ΦΑΕΕ Αθηνών, ΦΑΕ 
Πειραιά και ΦΑΕ Θεσσαλονίκης». 

2. Οι προθεσμίες υποβολής των δηλώσεων Φόρου Με¬ 
γάλης Ακίνητης Περιουσίας από τις πιο πάνω ημεδαπές α¬ 
νώνυμες εταιρείες είναι αυτές που ορίζονται στην 
1053265/104323/Β0012/ΠΟΛ.1111/11.5.1994 απόφαση 
του Υπουργού Οικονομικών, ήτοι: 

α. Μέχρι την 15η Μαίου, για τις ημεδαπές ΑΕ. που η ε¬ 
πωνυμία ή ο τίτλος τους αρχίζει από τα γράμματα Α έως 
και Δ. 

β. Μέχρι την 16η Μαίου, για τις ημεδαπές ΑΕ, που η ε¬ 
πωνυμία ή ο τίτλος τους αρχίζει από τα γράμματα Ε έως 
και Κ. 

γ. Μέχρι την 17η Μαίου, για τις ημεδαπές ΑΕ, που η ε¬ 
πωνυμία ή ο τίτλος τους αρχίζει από τα γράμματα Λ έως 
και Π. 

δ. Μέχρι την 18η Μαίου, για τις ημεδαπές ΑΕ. που η ε¬ 
πωνυμία ή ο τίτλος τους αρχίζει από τα γράμματα Ρ έως 
και Ω. 

3. Για την ορθή εφαρμογή των ανωτέρω προθεσμιών ι¬ 
σχύουν τα αναφερόμενα στην αριθ. 1053265/10432/ 
Β0012/ΠΟΛ. 1111/11.5.1994 απόφαση. 

Η απόφαση αυτή να δημοσιευθεί στην Εφημερίδα της 
Κυβερνησεως 

Αθήνα 15 Μαίου 1998 

Ο ΥΦΥΠΟΥΡΓΟΣ 

Γ. ΔΡΥΣ 

-♦- 

Αριθ.Πρωτ.: 1052431/2665-20/0016 (5) 

Ρύθμιση χρεών πλημμυροπαθών οφειλετών 
Δ.ΟΥ. Αγ. Αναργύρων 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του πέμπτου άρθρου 
του Ν.2275/1994 (ΦΕΚ 238Α') με την οποία παρέχεται ε¬ 
ξουσιοδότηση στον Υπουργό Οικονομικών σε εξαιρετικές 
περιπτώσεις σεισμών, πλημμυρών ή άλλων θεομηνιών, α¬ 
πό τις οποίες προκαλούνται σημαντικές ζημιές σε μεγάλο 
αριθμό φορολογουμένων να εκδίδει αποφάσεις του με τις 
οποίες ν' αναστέλλεται στις πληγείσες περιοχές η εί¬ 
σπραξη των ληξιπρόθεσμων χρεών προς το Δημόσιο για 
χρονικό διάστημα μέχρι έξι (6) μηνών και να ρυθμίζεται η 
καταβολή των χρεών αυτών μέχρι είκοσι τέσσερις (24) 
μηνιαίες δόσεις, με μερική η ολική απαλλαγή από τις προ¬ 
σαυξήσεις εκπρόθεσμης καταβολής που αναλογούν κα¬ 
τά τις διατάξεις του ΚΕΔΕ. 

2. Την αριθμ. 1107147/1239/0006Α74.10.96 (ΦΕΚ 
922/13/96) κοινή απόφαση του Πρωθυπουργού και Υ¬ 
πουργού Οικονομικών με την οποία χορηγούνται αρμο¬ 
διότητες στους Υφυπουργούς Οικονομικών 

3. Το γεγονός ότι οι πλημμύρες της 26 Μαρτίου 1998 εί¬ 
χαν σαν αποτέλεσμα να απορρυθμιστεί η οικονομική και 
κοινωνική ζωή των περιοχών Δήμων Άνω Λιοσίων και Ζε- 
φυρίου Αττικής και υπάρχει ανάγκη ενίσχυσης των πλη- 
γέντων Επαγγελματιών και Επιχειρήσεων αυτών αποφα 
σίζουμε: 

Α. Χρέη προς το Δημόσιο οφειλετών των πλημμυροπα¬ 
θών περιοχών Δήμων Ανω Λιοσίων & Ζεφυρίου Αττικής 
που έχουν βεβαιωθεί και έχουν καταστεί ληξιπρόθεσμα 
μέχρι 28.2.1998 στην αρμόδια Δ.Ο.Υ. Αγίων Ανάργυρων 
ρυθμίζονται και καταβάλλονται από τους υπόχρεους σε 
είκοσι τέσσερις (24), κατ’ ανώτατο όριο, ίσες μηνιαίες δό¬ 
σεις με ποσό κάθε δόσης όχι μικρότερο των 30.000 δρχ. 

Τα χρέη που υπάγονται στη ρύθμιση αυτή δεν επιβαρύ¬ 
νονται με προσαυξήσεις εκπρόθεσμης καταβολής, κατά 
τις διατάξεις του Κ Ε.Δ.Ε. 

Διευκρινίζουμε ότι στην έννοια των προσαυξήσεων εκ¬ 
πρόθεσμης καταβολής δεν υπάγονται και οι τυχόν συμ¬ 
βατικοί τόκοι, που υπολογίζονται επί των φόρων κεφαλαί¬ 
ου ή εξ υπερημερίας τόκοι. 

Προϋπόθεση για την υπαγωγή στη ρύθμιση αυτή απο¬ 
τελούν: 

α) Η υποβολή αίτησης από τους ενδιαφερομένους μέ¬ 
χρι 30 Ιουνίου 1998 με συνημμένη βεβαίωση της Νομαρ¬ 
χίας Δυτ. Αττικής από την οποία να προκύπτει ότι ο ενδια¬ 
φερόμενος οφειλέτης έχει υποστεί ζημίες από τις πλημ¬ 
μύρες αυτές. 

& β) Η καταβολή της πρώτης δόσης της ρύθμισης μέχρι 
την ίδια ημερομηνία. Οι επόμενες δόσεις της ρύθμισης 
καταβάλλονται από τους υπεχρέους μέχρι την τελευταία 
εργάσιμη ημέρα των επόμενων μηνών. 

Κατά τα λοιπά ισχύουν οι διατάξεις των παραγρ. 7 εως 
και 13 του άρθρ. 15 Ν.2198/1994 (ΦΕΚ43Α 1 ). 


Από τις διατάξεις της παρούσας απόφασης προκαλει- 
ται απώλεια εσόδων ταυ Κρατικού Προϋπολογισμού λό¬ 
γω μη είσπραξης προσαυξήσεων εκπρόθεσμης καταβο¬ 
λής το μέγεθος της οποίας δεν μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαίου 1998 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

-- 

Αριθμ. 2032644/3671/0004 (6) 

Μεταβίβαση της εξουσίας να υπογράφει «Με εντολή Υ¬ 
φυπουργού» ο Γενικός Γραμματέας Δημοσιονομικής 
Πολιτικής του Υπουργείου Οικονομικών. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπσψη: 

1. - Τις διατάξεις: 

α) των άρθρων 16,25, 26, και 29 του Ν. 1558/85 «Κυβέρ¬ 
νηση και Κυβερνητικά Όργανα» (ΑΊ37). 

β) του άρθρου 81 του Ν. 1892/90 «Για τον εκσυγχρονι¬ 
σμό και την ανάπτυξη και άλλες διατάξεις» (Α' 101). 

γ) του άρθρου 1 παρ. 1,4 του Ν. 2343/95 «Αναδιοργά¬ 
νωση Υπηρεσιών του Υπουργείου Οικονομικών και άλλες 
διατάξεις» (Α' 211) και παρ. 5του ιδίου άρθρου, όπωςτρο- 
ποποιήθηκε με την παρ. 3 του άρθρου 6 του Ν. 2390/96 ίΑ' 
54). 

δ)τουάρθ. 27του Ν. 2081/92«Ρύθμισητουθεσμουτων 

Επιμελήιηρίωνκ.λπ. (Α. 154). 

ε) του Π Δ 284/88 «Οργανισμός Υπουργείου Οικονομι¬ 
κών» (Α’ 128!. όπως ισχύει. 

στ) του Π.Δ 37/97 «Οργάνωση-Αρμοδιότητες της Γεν. 
Γραμματείας Δημοσιονομικής Πολιτικής του Υπουργείου 

Οικονομικών ιΑ 37) 

2. Την αριθμ 1107147/1239/006/4.10.1996 κοινή από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικώνμ» (Β' 922). 

3 Την αριθμ. 20000 19 13Ό004/2.1.97 απόφασή μας 
περί μεταβίβασης αρμοδιοτήτων και της εξουσίας να υ¬ 
πογράφουν «Με εντολή Υφυπουργού» στο Γενικό Γραμ- 
ματεα του Υπουργείου Οικονομικών, στο Γ ενικά Γ ραμμα- 
τέα Οικονομικής Πολιτικής και Συστημάτων, στον Ειδικό 
Γραμματέα Θησαυροφυλακίου και Προϋπολογισμού, 
στους Γ ενικούς Διευθυντές και στους Προϊσταμένους 
Δ/νσεων και Τμημάτων ταυ Γενικού Λογιστηρίου του Κρά¬ 
τους (Β.1). 

4 - Το γεγονός, ότι από τις διατάξεις της απόφασης αυ¬ 
τής δεν ηροκαλείτ αι δαπάνη σε βάρος του Κρατικού Προ 
υπολογισμού. 

5 - Τις υφιστάμενες υπηρεσιακές ανάγκες, αποφασί¬ 
ζουμε: 

Μεταβιβάζουμε στο Γενικό Γραμματέα Δημοσιονομι¬ 
κής Πολιτικήςτου Υπουργείου Οικονομικών, πέραν της ε¬ 
ξουσίας που μεταβιβάσθηκε με την αριθμ 
2000019/13/0004/ /2.1.1997 όμοια απόφασή μας (ΦΕΚ 
1/Β/10.1.97) και την εξουσία να υπογράφει «Με εντολή Υ¬ 
φυπουργού» αποφάσεις, έγγραφα, εντολές ή άλλες διοι¬ 
κητικές πράξεις που αναφέρονται στην εισαγωγή μετο¬ 
χών της «ΕΛΛΗΝΙΚΑ ΠΕΤΡΕΛΑΙΑ» Α.Ε. στο Χρηματιστή¬ 
ριο Αξιών Αθηνών, τη διάθεση αυτών στους αναδόχους η 
σε οποιονδήποτε άλλο επενδυτή, στην έκδοση και παρα- 

λαβή αποθετηρίων τίτλων, καθώς και για οποιοδήποτε 
διαδικαστικό θέμα ήθελε προκόψει, κατά τη διάθεση γενι¬ 
κά μετοχών, της ως άνω εταιρίας, οτο κοινό, 

Η Απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 20 Μαϊου 1998 

Ο ΥΦΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 

- ♦ - 

Αριθμ. Φ- 218/608 (7) 

Τροποποιήσεις του καταστατικού του Ταμείου Αρωγής 
Οπλιτών Χωροφυλακής. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
Έχοντας υπόψη: 

1. Τις διατάξεις της παρ. 2 του άρθρου 18 του Ν. 
2556/97 «Μέτρα κατά της εισφοροδιαφυγής, διασφάλιση 
εσόδων ΙΚΑ και άλλα θέματα» (Α 270). 

2. Τις διατάξεις των άρθρων 23 παρ. 1 εδ. ιε, 26 παρ. 1 
του Ν. 1558/85 (Α 137). 

3. Τις διατάξειςτου Π. Δ. 372/95 (Α 201). 

4. Τις διατάξεις του άρθρου 29Α του Ν 1558/1985 
(ΑΊ37) το οποίο προστέθηκε με το άρθρο 27 του Ν, 
2081/1992 (Α154) και τροποποιήθηκε με το άρθρο 1 παρ. 
2α του Ν. 2469/1997 (Α 38). 

5. Την υπ’ αριθμ. 80078/4.10.96 (Β 924) Κοινή Απόφαση 
του Πρωθυπουργού και του Υπουργού Εργασίας και Κοι¬ 
νωνικών Ασφαλίσεων. 

6. Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του Τ.Α.Ο.Χ. ύ¬ 
ψους 320 εκ δρχ. η κατανομή του οποίου στη διάρκειατου 
χρόνου δεν μπορεί να προσδιοριστεί. 

7. Τις 56 κ. 77/1996 αποφάσεις του Δ.Σ. του Τ.Α.Ο.Χ. 

8. Την από 8.10 1996 Οικονομική Έκθεση της Δ/νσης Α- 
ναλογιστικών Μελετών της Γ,Γ Κ.Α., αποφασίζουμε: 

1. Το εδ. ζ της παρ. 1 του άρθρου 10 του Α Ν. 884/1937 
(Α) όπως τροποποιήθηκε με το άρθρο 5 του Ν. 1169/81 (Α 
160) αντικαθίσταται ως εξής: 

«ζ. Οι Δόκιμοι Αστυφύλακες οι οποίοι κατατάχθηκαν στο 
Σώμα της Ελληνικής Αστυνομίς σύμφωνα με τις διατάξεις 
του Ν. 2226/94 σε συνδυασμό με τις διατάξεις της παρ. 10 
του άρθρου 5 του Ν. 2320/95 και οι οποόι ασφαλίζονται 
στο Ταμείο από την είσοδό τους στη Σχολή Αστυφυλά¬ 
κων». 

2. Ηπαρ. 3του άρθρου ΙΟτου Α.Ν. 884/1937όπως τρο¬ 
ποποιήθηκε με το άρθρο 5 του Ν. 1169/81 αντικαθίσταται 
ως ακολούθως: 

«3. Μέτοχοι του Ταμείου απομακρυνομένοι εφεξής της 
ενεργού υπηρεσίας για οποιαδήποτε αιτία και επανερχό¬ 
μενοι ή μη στην ενεργεια λόγω ακύρωσης της πράξης α¬ 
πό το αρμόδιο όργανο προσμετρούν τόσο τον πράγματι 
διανυθέντα χρόνο υπηρεσίας όσο και τον εκτός υπηρε¬ 
σίας χρόνο εφόσον δε έχουν λάβει τυχόν δικαιώματά 
τους από το Ταμείο, οφείλουν να επιστρέφουν αυτά εντό- 
κως με ανατοκισμό με επιτόκιο το εκάστοτε χορηγούμενο 
για τις καταθέσεις των διαθεσίμων κεφαλαίων των Ασφα¬ 
λιστικών Οργανισμών από της απολύψεως τους αλλιώς 
παρακρατούνται αυτά υποχρεωτικά από το Ταμείο κατά 
την νέα έξοδο του μετόχου όπως παραπάνω αναφέρεται. 
Οι παραπάνω μέτοχοι υποχρεούνται στην καταβολή όλων 
των υπέρ του Ταμείου προβλεπομένων κρατήσεων εντό- 


κως με ανατοκισμό όπως παραπάνω αναφέρεται, που πα 
ρακρατούνται από τη Δ/νση Διαχείρισης του Υπουργείου 
Δημοσίας Τάξεως για τον εκτός υπηρεσίας χρόνο». 

3. Η παρ. 4του άρθρου ΙΟτου Α.Ν. 884/1937 όπωςτρο- 
ποποιήθηκε με το άρθρο 5του Ν. 1169/81 αντικαθίσταται 
ως ακολούθως: 

«Μέτοχοι του Ταμείου που έχουν επανακαταταχθεί ή ε- 
πανακατατάσσονται σο Σώμα της Ελληνικής Αστυνομίας 
ή έχουν επανελθεί με τις διατάξεις του άρθρου 5 του Ν. 
1339/1983 προσμετρούν κατά την οριστική έξοδό τους α¬ 
πό αυτό τον πραγματικά διανυθέντα χρόνο υπηρεσίας 
πριν την επανακατάταξή τους ή την επάνοδό τους στην υ¬ 
πηρεσία. Για το εκτός υπηρεσίας χρονικό διάστημα που 
διάνυσαν ή θα διανύσουν οι παραπάνω μέτοχοι, εφαρμό¬ 
ζονται οι διατάξεις της παραγράφου 2 του άρθρου 5 του 
Ν 1169/1981. 

Σε περίπτωση που έχουν λάβει δικαιώματα από το Τα¬ 
μείο οφείλουν να επιστρέφουν αυτά εντόκως (με ανατοκι- 
σμό) με επιτόκιο το εκάστοτε χορηγούμενο για τις κατα¬ 
θέσεις των Δημοσίων Οργανισμών από της απόληψεώς 
τους, διαφορετικά θα παρακρατούνται αυτά υποχρεωτι- 
κως από το Ταμείο κατά την νέα έξοδο των μετόχων εντό¬ 
κως όπως παραπάνω αναφέρεται. 

Ειδικά για τους Μετόχους του ΤΑΟΧ της παραπάνω κα¬ 
τηγορίας των οποίων τα δικαιώματα έχουν μεταβιβασθεί 
στο ΤΑ ΑΧ και εξακολουθούν να βρίσκονται στην ενεργό υ¬ 
πηρεσία. το ΤΑΟΧ υποχρεούται να μεταβιβάσει σε αυτό 
συμπληρωματικό εφάπαξ βοήθημα εντόκως για τον πριν 
τη πρώτη απόλυση χρόνο πραγματικής υπηρεσίας των ε- 
πανακατατασσομένων σύμφωνα με την παράγραφο 1 του 
άρθρου 8 του Ν. 1169/1981». 

4. Η παράγραφος 13του ΑΝ 884/1937 όπως τροποποι¬ 
ήθηκε με το άρθρο 5 του Ν. 1169/1981 αντικαθίσταται ως 
ακολούθως: 

«Για την ενημέρωση των μετόχων του Ταμείου σε περί¬ 
πτωση αύξησης ή αλλαγής του τρόπου υπολογισμού των 
χορηγουμένων από αυτά εφάπαξ βοηθημάτων, εκδίδεται 
με μέριμνά του σχετική εγκύκλιος απάτη Δ/νση Οικονομι¬ 
κών ,Ύ.Δ.Τ. η οποία αποστέλλεται στις αρμόδιες υπηρε¬ 
σίες της Ε.Λ.Α.Σ.». 

5. Στο τέλος του άρθρου 10 του Α,Ν. 884/1937 όπως 
τροποποιήθηκε με το άρθρο 5 του Ν. 1169/1981 προστί¬ 
θεται παράγραφος 15 ως εξής: 

«Μέτοχοι του Ταμείου που μετατάσσονται σε κατάστα¬ 
ση μόνιμης ή πολεμικής διαθεσιμότητας σύμφωνα με τις 
διατάξεις του Ν .Δ. 330/1947 και του Ν. 875/1979, δεν δια¬ 
κόπτουν την ασφάλιση στο ΤΑΟΧ αλλά εξακολουθούν αυ¬ 
τή μέχρι την κατάληψή τους από το όριο ηλικίας ή την έ¬ 
ξοδό τους από το Σώμα για οποιαδήποτε άλλη αιτία. Οι 
παραπάνω μέτοχοι υποχρεούνται στην καταβολή όλων 
των υπέρ του Ταμείου προβλεπομένων κρατήσεων που 
παρακρατούνται από τη Δ/νση Διαχείρισης Χρηματικού 
του Υπουργείου Δημοσίας Τάξεως». 

6. Η παράγραφος 2 του άρθρου 18 του Α.Ν. 884/1937 ό¬ 
πως τροποποιήθηκε με το άρθρο 11 του Ν. 1169/1981 α¬ 
ντικαθίσταται ως ακολούθως: 

«Τα επίτου Ταμείου δικαιώματα των Μετόχων δεν κατά¬ 
σχονται ούτε εκχωρούνται προς τρίτους πριν την απόλυ¬ 
σή τους απ’ την υπηρεσία. Κατ' εξαίρεση επιτρέπεται η εκ¬ 
χώρηση μέχρι των 3/4 των επί του Ταμείου δικαιωμάτων 
εις του χορηγούντες στεγασπκά δάνει Οργανισμούς ή 
μέχρι του 1 /4 στο Επικουρικό Ταμείο Ελληνικής Χωροφυ¬ 
λακής γιο προσωπικά δάνεια που χορηγεί στους Μετά- 

χους του ΤΑΟΧ, κατόπιν προσκόμισης πιστοποιητικού 
φορολογικής ενημερότητας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαίου 1998 

Ο ΥΦΥΠΟΥΡΓΌΣ 

ΝΙΚΟΣ ΦΑΡΜΑΚΗΣ 

- 4 - 

Αριθ. Πρωτ. Φ448/10863/1890 (8) 

Μέτρα περιορισμού κυκλοφορίας φορτηγών αυτοκινή¬ 
των σε τμήματα των Εθνικών Οδών. 

ΟΙ ΥΠΟΥΡΓΟΙ ΑΝΑΠΤΥΞΗΣ, ΠΕΡΙΒΑΛΛΟΝΤΟΣ, ΧΩΡΟ¬ 
ΤΑΞΙΑΣ & ΔΗΜΟΣΙΩΝ ΕΡΓΩΝ, ΓΕΩΡΓΙΑΣ, ΔΗΜΟΣΙΑΣ 
ΤΑΞΗΣ ΚΑΙ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Το άρθρο δεύτερο του Ν.2536/1997, «Κύρωση Πρά¬ 
ξης Νομοθετικού Περιεχομένου», με τον οποίο κυρώθηκε 
η από 17-7-97 (ΑΊ52) Πράξη Νομοθετικού Περιεχομένου 
«Μέτρα Περιορισμού της Κυκλοφορίας φορτηγών αυτο¬ 
κινήτων σε τμήματα Εθνικών Οδών». 

2. Την ανάγκη, για την επιβολή περιοριστικών μέτρων 
στην κυκλοφορία φορτηγών αυτοκινήτων σε τμήματα Ε¬ 
θνικών οδών, σε όλη την Επικράτεια, από 30 Απριλίου έως 
3 Μαίου 1998, λόγω των αργιών της Πρωτομαγιάς, αφού 
αναμένεται έντονη κυκλοφοριακή κίνηση κατά τις ημέρες 
αυτές, με στόχο την βελτίωση της οδικής κυκλοφορίας 
και ασφάλειας, την καλύτερη διαχείριση της κυκλοφο¬ 
ρίας, την μείωση των κυκλοφοριακών προβλημάτων, κα¬ 
θώς και την περιστολή των τροχαίων ατυχημάτων. 

3. Το γεγονός ότι επιβάλλεται η θέσπιση εξαίρεσης από 
τους πιο πάνω περιορισμούς για τα οχήματα οδικής βοή¬ 
θειας και τα φορτηγά αυτοκίνητα που μεταφέρουν ορι¬ 
σμένα ευπαθή προϊόντα. 

4. Την 830/18-9-97 (Α'839) Απόφαση του Πρωθυπουρ¬ 
γού και του Υπουργού Μεταφορών και Επικοινωνιών με 
την οποία εκχωρήθηκαν αρμοδιότητες στον Υφυπουργό 
Μεταφορών και Επικοινωνιών ΕμμανουήλΛουκάκη. 

5. Τιςδιατάξειςτου άρθρου 27του Ν.2081/92/154Α, με 
το οποίο προστέθηκε το άρθρο 29Α του Ν. 1558.85/137Α 
και το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, α¬ 
ποφασίζουμε: 

Α. Από 30 Απριλίου έως 3 Μαίου 1998, απαγορεύεται η 
κυκλοφορία όλων των φορτηγών αυτοκίνητων ωφελίμου 
φορτίου άνω του 1,5 τόνων στα τμήματα των Εθνικών Ο¬ 


δών και κατά τις ημέρες και ώρες που ακολουθούν: 

1. Στη Νέα Εθνική Οδό (Ν.Ε.Ο.) και στην Παλαιό Εθνική 
Οδό (Π.Ε.Ο.) Αθηνών-Κορίνθου μόνο στο ρεύμα εξόδου, 
από τον κόμβο της Λεωφ. Κηφισού μέχρι το νέο κόμβο 
Τριπόλεως (Εξαμίλια), την Πέμπτη 30 Απριλίου 1998 και α¬ 
πό ώρα 14.00 έως 21.00. 

2. Στη Ν.Ε.Ο. και στην Π.Ε.Ο. Πατρών-Κορίνθου-Αθη- 
νών, μόνο στο ρεύμα προς Αθήνα από τον κόμβο του Ρί- 
ου, την Κυριακή 3 Μαίου 1998 και από ώρα 16.00 έως 
22 . 00 . 

3. Στη Ν.Ε.Ο. Αθηνών-Λαμίας στο ρεύμα εξόδου από 
τον κόμβο Τατοίου (Μεταμόρφωση) μέχρι τον ισόπεδο 
κόμβο Μπράλου (Θερμοπύλες), την Πέμπτη 30 Απριλίου 
1998 και από ώρα 14.00 έως 21.00. 

4. Στη Ν.Ε.Ο. Αθηνών-Λαμίας μόνο στο ρεύμα προς Α¬ 
θήνα από τον ισόπεδο κόμβο Μπράλου (Θερμοπύλες) μέ¬ 
χρι τον κόμβο Τατοίου (Μεταμόρφωση), την Κυριακή 3 
Μαίου 1998 και από ώρα 16.00 έως 22.00. 

5. Στη Ν.Ε.Ο. Θεσσαλονίκης-Ν.Μουδανιών από την Αε¬ 
ρογέφυρα Ρυσίου μέχρι το 34° χλμ στο ρεύμα εξόδου, την 
Πέμπτη 30 Απριλίου 1998 και από ώρα 14.00 έως 21.00 και 
ατο ρεύμα εισόδου την Κυριακή 3 Μαίου 1998 και από ώ¬ 
ρα 16.00 έως 22.00. 

6. Στην Εθνική Οδό Θεσσαλονίκης-Καβάλας, από τον 
κόμβο Ν.Περιφερειακής (Καλοχώρι) μέχρι τη γέφυρα 
Στρυμώνα. στο ρεύμα εξόδου την Πέμπτη 30 Απριλίου 
1998 από ώρα 14.00 'εως 21.00 και στο ρεύμα εισόδου την 
Κυρική 3 Μαίου 1998 από ώρα 16.00 έως 22.00. 

Β. Εξαιρούνται της απαγόρευσης κυκλοφορίας τα οχή¬ 
ματα Οδικής Βοήθειας και τα φορτηγά αυτοκίνητα που 
μεταφέρουν παστεριωμένο γάλα και νωπά ψάρια. 

Γ. Οι παραβάτες της παρούσας τιμωρούνται σύμφωνα 
με τις διατάξεις της παρ. 5 του άρθρου 52 του Κώδικα Ο¬ 
δικής Κυκλοφορίας (ν. 2094/92, ΦΕΚ 182 Α). 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 23 Απριλίου 1998 

01 ΥΠΟΥΡΓΟΙ 

ΑΝΑΠΤΥΞΗΣ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 

ΚΑ! ΔΗΜΟΣΙΩΝ ΕΡΓΟΝ 

Β.ΠΑΠΑΝΔΡΕΟΥ Κ.ΛΑΛΙΩΤΗΣ 

ΓΕΩΡΓΙΑΣ ΔΗΜΟΣΙΑΣ ΤΑΞΗΣ 

ΙΤΖΟΥΜΑΚΑΣ Γ.ΡΩΜΑΙΟΣ 

ΥΦΥΟ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΕΜΜ. ΛΟΥΚΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Η * ΡΑΧ 52 34 312- 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ 
Βιβλιοθήκη παλαιών Φ.Ε.Κ 
Οδηγίες για δημοσιεύματα Α.Ε - Ε.Π.Ε. 
Εγγραφή Συνδρομητών Φ.Ε.Κ, και 
αποστολή Φ.Ε Κ. 


5225 761 
5230 841 
5225 713 
5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 


ΠΕΙΡΑΙΑΣ 

Νικήτα 6-8 Τ.Κ. 185 31 
ΠΑΤΡΑ 

Κορίνθου 327 Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 454 44 
ΚΟΜΟΤΗΝΗ 

Δημοκρατίας 1 Τ.Κ. 691 00 


4136 402 
4171 307 
(061) 27) 249 
224 581 

(0651) 21 901 
(0531) 22 637 
26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡ1ΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά θσέλιδο ή μέρος οστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι. Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ,Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 .. 

30.000 » 

15.000 » 

5.00.0 » 

10.000 ·> 

3.000 » 

10.000 >. 

250.000 >· 

3.000 δρχ. 

3.500 » „ 

750 .. 

3.500 » 

1.500 .. 

750 » 

250 » 

500 » 

150 .. 

500 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 


* Οι συνδρομές του εσωτερικού προπληρώνονται στα Δημόσια Τομεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράτιετοι στην Αθήνα από το Ταμείο του ΤΑΠΕΤ 
(Σολωμού 51 Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικοί! μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσά 
της συνδρομής και ολόκληρο το ποσό υπέρ του ΤΑΠΕΤ. 

Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Λεν 
εγγράφοντσι συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονιαι δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







